**Ιατρική των Μεταγγίσεων**

Ο εκπαιδευτικός στόχος του μαθήματος είναι να αποκτήσει ο φοιτητής μια εμπεριστατωμένη εικόνα για σύγχρονα θέματα της Μεταγγισιοθεραπείας που αφορούν στην αλυσίδα της μετάγγισης , στα παράγωγα αίματος,τις ενδείξεις μετάγγισης αίματος και παραγώγων, την ανοσοαιματολογία, τον προμεταγγισιοθεραπευτικό εργαστηριακό έλεγχο, τις άμεσες και απώτερες ανεπιθύμητες αντιδράσεις της μετάγγισης, την αιμοεπαγρύπνυση και τα μεταδιδόμενα με τη μετάγγιση νοσήματα. Συζητούνται επίσης από ιατρούς των αντίστοιχων ειδικοτήτων η μεταγγισιοθεραπευτική πρακτική σε επιμέρους κλινικές οντότητες ( κύηση, μεταμόσχευση, αιματολογικές κακοήθεις, χειρουργεία, μαζική αιμορραγία) καθώς και οι εναλλακτικοί τρόποι μετάγγισης.